|  |
| --- |
| Udenrigsministeriet, Fiskeripolitisk kontor  Birgitte Riber Rasmussen  Adam Billing  Bir |

|  |  |
| --- | --- |
| **§5-høring: Forslag til Brexit foranstaltninger i tilfælde af no-deal**  DFPO hilser Kommissionens forslag til foranstaltninger i forbindelse med et no deal scenarie velkomne, men håber naturligvis ikke, at det bliver nødvendigt at gøre brug af foranstaltningerne.  Det er dog rettidig omhu at indstille sig på det scenarie nu, fordi det medvirker til at sikre stabile rammer for fiskeriet i 2019, hvis UK måtte vælge at forlade EU uden, at aftalerne om de fremtidige forhold for fiskeriet er på plads.  Det er vigtigt for EU’s fiskerflåde fortsat at have adgang til britisk farvand. Det er derfor af stor betydning, at man fra EU’s side er forberedt på at handle hurtigt og udstede fiskeritilladelser via en forenklet procedure til både EU- og UK-fartøjer, så den gensidige adgang til hinandens farvande opretholdes i tilfælde af et no-deal scenarie.  Det er også positivt, at man udvider rammerne for anvendelse af EHFF-midler til at afbøde virkningerne af et no-deal scenarie i form af tilskud til midlertidig oplægning af fartøjer m.m.  Det er vigtigt, at der tilstrækkelige midler til rådighed til at kunne yde den nødvendige støtte. Det er derfor glædeligt, at man forsøger at sikre tilstrækkelige midler til midlertidig omlægning ved at flytte midler fra øremærket til fiskerikontrol, dataindsamling m.m. og over til støtte til midlertidige omlægning som følge af manglende adgang til britisk farvand.  I den sammenhæng er det dog vigtigt for Danmarks Fiskeriforening at påpege, at man bør sikre sig, at selve ansøgnings- og udbetalingsmekanismen gøres så fleksibel og smidig som overhovedet muligt så man undgår unødige administrative hindringer for udbetaling af tilskud.  Endelig finder Danmarks Fiskeriforening det også værd at nævne, at det er positivt, at der er tale om særforanstaltninger, som ikke får betydning for de generelle vilkår og regler, der lægges til grund ved vurdering af, om loftet for det samlede EU-bidrag til støtte til midlertidig oplægning af fiskerfartøjer er overholdt.  Med venlig hilsen  **Danmarks Fiskeriforening PO** | 31.1. 2019  Ref.: TK |